section_heading: Biskupstvo
paragraph_text: Papa Franjo imenovao ga je hvarskim biskupom, 9. ožujka 2018. Posvećen je za biskupa 30. travnja 2018. u hvarskoj katedrali te ujedno preuzeo upravljanje biskupijom. Glavni zareditelj bio je Želimir Puljić, zadarski nadbiskup, a suzareditelji Slobodan Štambuk, hvarski biskup u miru, i Mate Uzinić, dubrovački biskup. Za biskupsko geslo uzeo je: „Na tvoju riječ”. Palić je tako postao prvi kosovski Hrvat koji je postao biskup.